TICON ยิ้มร่า Q2/60 พลิกมีกำไร 44.20 ลบ. หลังรายได้ให้เช่า-บริการพุ่ง
TICON ยิ้มร่า Q2/60 พลิกมีกำไร 44.20 ลบ. จากปีก่อนขาดทุน 9.56 ลบ. หลังรายได้ให้เช่า-บริการพุ่ง ขณะที่งวด 6 เดือนแรกกำไรลดลง 43.52% มาที่ 139.08 ลบ. จากปีก่อนมีกำไร 246.26 ลบ.
11 ส.ค. 2560

บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาส 2/2560 บริษัทมีรายได้จากการให้เช่าและบริการที่เกี่ยวข้องซึ่งเป็นรายได้หลักของบริษัทเพิ่มขึ้นจำนวน 81 ล้านบาท หรือเพิ่มขึ้นร้อยละ 30 เมื่อเทียบกับช่วงเดียวกันของปีก่อน ซึ่งมีสาเหตุมาจากการที่บริษัทสามารถให้เช่าโรงงานเพิ่มขึ้นร้อยละ 19 และพื้นที่เช่าคลังสินค้าเพิ่มขึ้นร้อยละ 34 จากช่วงเดียวกันของปีที่ผ่านมา